Šuranová saavutti Münchenin 1972 olympialaisissa pituushypyssä pronssia tuloksella 667 cm. Rooman EM-kilpailuissa 1974 hän hävisi viidellä senttimetrillä Unkarin Ilona Bruzsenyákille ja sai hopeaa tuloksella 660 cm. Montréalin 1976 olympialaisissa hän jäi karsinnassa ilman tulosta. Tyttönimellään Kucmanová hän osallistui jo 1960-luvulla kaksiin EM-kilpailuihin: Budapestissa 1966 hän sijoittui 12:nneksi tuloksella 598 cm ja Ateenassa 1969 hän oli seitsemäs tuloksella 621 cm.